Forslag til projekter i Indre By bydelsplan 2026-2030

Angiv navn på arbejdsgruppe: Glyptotekskvarteret
_________________________________________________________________________
Angiv, om nedenstående er udfyldt med deltagelse af arbejdsgruppen (sæt kryds): 
Ja  Nej 
	Navn på og beskrivelse af projekt:

	Glyptotekskvarteret er området afgrænset af H.C. Andersens Boulevard, Tietgensgade, Kalvebod Brygge og Bernstorffsgade. Kvarteret ligger centralt i København og rummer en række smukke og markante bygninger, herunder Glyptoteket, men er samtidig omkranset af nogle af byens største trafikårer.

Med samlet omkring 110.000 biler i døgnet på vejene rundt om kvarteret er Glyptotekskvarteret Danmarks mest trafikbelastede boligkvarter. De store veje skaber markante barrierer til den omkringliggende by, mens gaderne internt i kvarteret mange steder fremstår grå og er domineret af gennemkørende trafik og parkering.
Behovet for nye byrum og mødesteder aktualiseres yderligere af, at Glyptoteket og Glyptotekshaven står til at lukke i perioden 2028–2032 i forbindelse med en gennemgribende renovering. Dermed forsvinder kvarterets vigtigste grønne mødested i en længere årrække.

Der bør derfor arbejdes med at udvikle et grønnere, mere sammenhængende og levende kvarter med attraktive byrum og stærke forbindelser til den omkringliggende by – herunder Postbyen, Dantes Plads og havnefronten langs Kalvebod Brygge.



	Formål med projekt:
	Der er et stort potentiale i at udvikle Glyptotekskvarteret som et grønnere, mere attraktivt og sammenhængende bykvarter, hvor byrum, mobilitet, kultur og hverdagsliv tænkes som en samlet helhed.
Kvarterets gader og byrum skal i højere grad indrettes som steder for mennesker. Mere begrønning, flere træer og attraktive opholdsmuligheder kan styrke kvarterets identitet og forbedre bolig- og livskvaliteten for dem, der bor og arbejder her. Samtidig skal der skabes trygge og attraktive forbindelser på tværs af de store trafikårer til den omkringliggende by – herunder Postbyen, Dantes Plads og havnefronten langs Kalvebod Brygge.

Lukningen af Glyptoteket og Glyptotekshaven skaber et aktuelt behov for nye mødesteder og aktiviteter i kvarteret. På længere sigt giver genåbningen af Glyptotekshaven samtidig en særlig mulighed for at tænke museet, haven og det omkringliggende kvarter tættere sammen. Ambitionen bør være, at livet og de grønne kvaliteter ikke stopper ved Glyptotekets kant, men trækkes videre ud i kvarterets gader og byrum.

En ny kvartersplan skal udvikles i samarbejde mellem beboere, erhverv, institutioner og hoteller med ambitionen om at styrke fællesskabet og skabe et grønt, trygt og levende kvarter med attraktive byrum og høj opholdskvalitet.


	Tidsplan for og elementer i projektet: 
	Her skal I kort og overordnet beskrive, hvornår (dele af) projektet skal afvikles og hvilke elementer der indgår, fx

Efterår 2027: IBLU afvikler borgerdialog om opbakning til projekt X
Efterår 2027: IBLU afsætter penge til model af projekt
Forår 2028: IBLU indsender forslag til overførselssagen om projekt X
Sommer 2028: IBLU orienterer om udkommet af projekt X og evt. videre forløb


	Opbakning i IBLU:
	Argumentér kort for, at det foreslåede projekt kan opnå flertallets opbakning i IBLU. I kan evt. henvise til bydelsplan, høringssvar og breve fra IBLU




Har I flere forslag til projekter, kan I kopiere skemaet ovenfor og udfylde det med et projekt pr. skema.
Den udfyldte skabelon sendes til jc8a@kk.dk hurtigst muligt og gerne inden udgangen af september 2026.08.26
På forhånd mange tak for jeres input!
